Geldo marmozetės

Geldo marmozetės (Callimico) – kabiauodegių (Cebidae) šeimos beždžionių gentis, kurioje vienintelė rūšis – Geldo marmozetė (Callimico goeldii). Kailis juodas arba juodai rudas. Kūnas apie 22 cm ilgio, uodega – 25-30 cm ilgio. Patelės lytiškai subręsta po 8,5, patinai – 16 mėn. Nėštumas trunka 140-180 dienų. Per metus veda dvi vadas. Gyvena iki 10 metų. 

Paplitusios Bolivijoje, Brazilijoje, Kolumbijoje, Ekvadore ir Peru.

Kategorija:Kabiauodegės beždžionės